রায় ঘোষণার পরে বিচারকমন্ডলীর সদস্যরা এজলাশ ত্যাগ করার সময় সব আসামি একযোগে চিত্কার করে বলে ওঠেন, আমরা নির্দোষ, আমরা নিরপরাধ মাননীয় আদালত। আসামিদের আদালত থেকে নিয়ে যাওয়ার সময় তারা বলতে থাকেন, আমরা এ রায় মানি না। আমরা নির্দোষ। আদালত সভাপতি ছাড়াও এজলাসে বিচারক প্যানেলে বিডিআর কর্মকর্তা লে. কর্নেল শাহাদাত হোসেন, মেজর মতিউর রহমান ও অ্যাটর্নী জেনারেলের প্রতিনিধি ডেপুটি অ্যাটর্নী জেনারেল এডভোকেট মোহাম্মদ উল্লাহ কিসলু উপস্থিত ছিলেন। প্রসিকিউটরের দায়িত্ব পালন করেন মেজর তসলিম উদ্দিন।